b'\n_START_ARTICLE_\nEmanuel Tamminen\n_START_PARAGRAPH_\nEmanuel Tamminen (15. elokuuta 1852 Uusikirkko Tl \xe2\x80\x93 8. maaliskuuta 1946 Kymi) oli suomalainen kansakoulunopettaja, kirjailija ja suomentaja. H\xc3\xa4n k\xc3\xa4ytti nimimerkkej\xc3\xa4 E. T. ja Manu._NEWLINE_Tamminen toimi kansakoulunopettajana Turun l\xc3\xa4\xc3\xa4nin Koskella ja vuodesta 1883 Raisiossa._NEWLINE_Emanuel Tamminen oli naimisissa Stafia Salinin kanssa. Heid\xc3\xa4n poikiaan olivat virsirunoilija, rovasti K. V. Tamminen ja Enso-Gutzeit Oy:n Enson tehtaiden johtajana 1923\xe2\x80\x931939 toiminut Ilmari Tamminen (1879\xe2\x80\x931949).'